title: Deċiżjoni tal-Parlament Ewropew tat-23 ta' April 2009 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2007, Taqsima V - Qorti tal-Awdituri

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 255/78

         DEĊIŻJONI TAL-PARLAMENT EWROPEW
   tat-23 ta’ April 2009
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2007, Taqsima V – Qorti tal-Awdituri
   (2009/636/KE)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2007 (1),

               —

               wara li kkunsidra l-kontijiet annwali definittivi tal-Komunitajiet Ewropej għas-sena finanzjarja 2007 - Volum I (C6-0419/2008) (2),

               —

               wara li kkunsidra r-rapport annwali tal-Qorti tal-Awdituri għall-awtorità ta’ kwittanza dwar il-verifiki interni mwettqa fis-sena 2007,

               —

               wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2007, flimkien mat-tweġibiet tal-istituzzjonijiet li jkunu qed jiġu verifikati (3),

               —

               wara li kkunsidra r-rapport mill-Awditur Estern dwar il-Kontijiet tal-Qorti tal-Awdituri għas-sena finanzjarja 2007 (4),

               —

               wara li kkunsidra d-dikjarazzjoni ta’ assigurazzjoni dwar l-affidabilità tal-kontijiet, kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti tal-Awdituri skont l-Artikolu 248 tat-Trattat KE (5),

               —

               wara li kkunsdira l-Artikoli 272(10), 274, 275 u 276 tat-Trattat KE,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (6), u b’mod partikulari l-Artikoli 50, 86, 145, 146 u 147 tiegħu,

               —

               wara li kkunsidra l-Artikolu 71 u l-Anness V tar-Regoli tal-Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A6-0152/2009),

               1.

               Jagħti l-kwittanza lis-Segretarju Ġenerali tal-Qorti tal-Awdituri dwar l-implimentazzjoni tal-baġit tal-Qorti tal-Awdituri għas-sena finanzjarja 2007;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni u r-riżoluzzjoni li hi parti integrali minnha lill-Kunsill, lill-Kummissjoni, lill-Qorti tal-Ġustizzja, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Dejta, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Klaus WELLE

      (1)  ĠU L 77, 16.3.2007.

      (2)  ĠU C 287, 10.11.2008, p. 1.

      (3)  ĠU C 286, 10.11.2008, p. 1.

      (4)  ĠU C 318, 12.12.2008, p. 1.

      (5)  ĠU C 287, 10.11.2008, p. 111.

      (6)  ĠU L 248, 16.9.2002, p. 1.
   RIŻOLUZZJONI TAL-PARLAMENT EWROPEW
   tat-23 ta’ April 2009
   li tinkludi kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2007, Taqsima V – Qorti tal-Awdituri
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2007 (1),

               —

               wara li kkunsidra l-kontijiet annwali definittivi tal-Komunitajiet Ewropej għas-sena finanzjarja 2007 – Volum I (C6-0419/2008) (2),

               —

               wara li kkunsidra r-rapport annwali tal-Qorti Ewropea tal-Awdituri għall-awtorità ta’ kwittanza dwar il-verifiki interni mwettqa fis-sena 2007,

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2007, flimkien mat-tweġibiet tal-istituzzjonijiet li jkunu qed jiġu verifikati (3),

               —

               wara li kkunsidra r-rapport mill-Awditur Estern dwar il-Kontijiet tal-Qorti tal-Awdituri għas-sena finanzjarja 2007 (4),

               —

               wara li kkunsidra d-dikjarazzjoni ta’ assigurazzjoni dwar l-affidabilità tal-kontijiet, kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti tal-Awdituri skont l-Artikolu 248 tat-Trattat KE (5),

               —

               wara li kkunsdira l-Artikoli 272(10), 274, 275 u 276 tat-Trattat KE,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (6), u b’mod partikulari l-Artikoli 50, 86, 145, 146 u 147 tiegħu,

               —

               wara li kkunsidra l-Artikolu 71 u l-Anness V tar-Regoli tal-Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A6-0152/2009),

               1.

               Jinnota li fl-2007 l-Qorti Ewropea tal-Awdituri (ECA) kellha approprjazzjonijiet ta’ impenn disponibbli li jammontaw għal total ta’ EUR 122 miljun (2006: EUR 114-il miljun (7)), b’rata ta’ utilizzazzjoni ta’ 90,21 %, taħt il-medja tal-istituzzjonijiet l-oħra 93,82 %);

               2.

               Ifakkar li, fir-rigward tas-sena finanzjarja 2007, il-kontijiet tal-Qorti Ewropea tal-Awdituri ġew verifikati minn ditta esterna, PricewaterhouseCoopers (fis-snin preċedenti, mill-KPMG), li waslet għal dawn il-konklużjonijiet:

                           (a)

                           fir-rigward tal-korrettezza tal-kontijiet għas-sena finanzjarja 2007, li “[f]l-opinjoni tagħna, dawn ir-rendikonti finanzjarji jagħtu stampa reali u ġusta tal-pożizzjoni finanzjarja tal-Qorti Ewropea tal-Awdituri fil-31 ta’ Diċembru 2007, kif ukoll tal-prestazzjoni finanzjarja tagħha u l-likwidità tagħha għas-sena li għalqet f’dik id-data, skont ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 [dwar ir-Regolament Finanzjarju applikabbli għall-baġit ġenerali tal-Komunitajiet Ewropej], ir-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill imsemmi u r-Regoli tal-Kontabilità tal-Qorti Ewropea tal-Awdituri”; u

                           (b)

                           fir-rigward tal-użu tar-riżorsi finanzjarji assenjati lill-Qorti u ma’ kemm huma xierqa l-proċeduri ta’ kontroll fis-seħħ matul is-sena finanzjarja 2007, li “xejn ma ġibed l-attenzjoni tagħna biex iġiegħlna nemmnu li fl-aspetti materjali kollha u abbażi tal-kriterji (identifikati), (a) ir-riżorsi assenjati lill-Qorti ma ntużawx għall-għanijiet li għalihom kienu intiżi u (b) il-proċeduri ta’ kontroll fis-seħħ ma jagħtux il-garanziji meħtieġa biex jiżguraw il-konformità tal-operazzjonijiet finanzjarji mar-regoli u r-regolamenti applikabbli”;

               3.

               Jilqa’ b’sodisfazzjon il-fatt li s-sistema integrata ġdida għall-immaniġġjar u l-kontroll finanzjarju (SAP), li ilha topera mill-1 ta’ Jannar 2008, ġiet żviluppata fuq bażi interistituzzjonali mill-Kunsill, il-Qorti Ewropea tal-Awdituri u l-Qorti tal-Ġustizzja, u b’hekk tirrapreżenta ffrankar baġitarju sostanzjali u anke gwadanji fl-effiċjenza għat-tliet istituzzjonijiet involuti;

               4.

               Jilqa’ b’sodisfazzjon ukoll il-koperazzjoni produttiva interistituzzjonali mal-Qorti tal-Ġustizzja fir-rigward tat-taħriġ;

               5.

               Jinnota li r-rapport tal-2007 tal-Awditur Intern tal-Qorti Ewropea tal-Awdituri kien, fil-biċċa l-kbira, pożittiv u stabilixxa li l-proġett tal-bini K2 ġie mmaniġġjat b’mod effettiv u li l-K2 ingħata diversi xhur qabel ma kien ippjanat u fil-limiti tal-pakkett baġitarju previst; jilqa’ b’sodisfazzjon, f’dan il-kuntest, il-fatt li l-biċċa l-kbira tar-rakkomandazzjonijiet imressqa mill-Awditur Intern ġew aċċettati u integrati fi pjanijiet ta’ azzjoni korrettiva;

               6.

               Jinnota li, waqt l-2007, ingħaqdu żewġ Membri ġodda mal-Qorti Ewropea tal-Awdituri, wara l-adeżjoni tal-Bulgarija u r-Rumanija; jinnota l-fatt li l-prinċipju organizzattiv oriġinali tal-funzjoni Ewropea tal-verifika - ċittadin wieħed minn kull Stat Membru - issa rriżulta f’organizzazzjoni mmexxija minn kulleġġ ta’ 27 Membru; huwa konvint li din l-istruttura laħqet il-limiti tagħha u li hemm bżonn ta’ tisħiħ u riforma fil-fond fir-rigward tal-arranġamenti dwar il-verifiki esterni tal-Unjoni Ewropea; jenfasizza li iktar ma tkun b’saħħitha l-Qorti Ewropea tal-Awdituri, iktar tkun b’saħħitha l-awtorità ta’ kwittanza u l-iskrutinju tal-eżekuttiv ikun aħjar; għaldaqstant, jistieden lill-Istati Membri biex jibdew diskussjonijiet dwar riforma tal-Qorti Ewropea tal-Awdituri u biex jinkludu lill-Parlament f’dawn id-diskussjonijiet;

               7.

               Josserva li rapport ta’ “reviżjoni inter pares” minn grupp internazzjonali ta’ reviżjoni inter pares ġie pprovdut f’Diċembru 2008; jiddispjaċih mill-fatt li r-rapport ma indirizzax il-kwistjoni fundamentali dwar jekk l-istruttura attwali tal-funzjoni ta’ verifika esterna tal-Unjoni hijiex adegwata;

               8.

               Jinnota, fir-rigward tad-dikjarazzjonijiet tal-interessi finanzjarji tal-Membri, li, f’konformità mal-Kodiċi ta’ Kondotta tal-Qorti Ewropea tal-Awdituri, il-Membri tal-Qorti Ewropea tal-Awdituri jikkomunikaw dikjarazzjoni dwar l-interessi finanzjarji u l-assi l-oħra tagħhom (inklużi ishma, bonds konvertibbli, ċertifikati ta’ investiment, kif ukoll art u propjetà immobbli, flimkien mal-attivitajiet professjonali tal-konjuġi tagħhom) lill-President tal-Qorti Ewropea tal-Awdituri, li jżommhom fir-rispett tal-kunfidenzjalità, u li dawn ma jiġux ippubblikati;

               9.

               Itenni t-talba tiegħu li, bħala kwistjoni ta’ prinċipju u fl-interessi tat-trasparenza, il-Membri tal-istituzzjonijiet kollha għandhom jiġu rikjesti jippreżentaw dikjarazzjoni tal-interessi finanzjarji, li għandha tkun disponibbli fuq l-Internet permezz ta’ reġistru pubbliku; ma jaqbilx li l-Qorti Ewropea tal-Awdituri għandha tistenna, kif ġie suġġerit, sakemm ikun hemm format standardizzat disponibbli, applikabbli għall-istituzzjonijiet kollha tal-UE; jipproponi li jinħatru uffiċjali indipendenti ta’ monitoraġġ f’kull istituzzjoni li xogħolhom ikun li jirraportaw kull sena b’mod pubbliku dwar id-dikjarazzjonijiet li jkunu rċevew;

               10.

               F’dan il-kuntest, jitlob lill-Qorti Ewropea tal-Awdituri biex fir-rapport ta’ attività li jmiss tagħha, tinkludi kapitolu li jagħti rendikont dettaljat tas-segwitu mwettaq matul is-sena għad-deċiżjonijiet ta’ kwittanza preċedenti tal-Parlament, li jkun jinkludi l-ispjegazzjonijiet possibbli għalfejn ir-rakkomandazzjonijiet ma ġewx segwiti;

               11.

               Jinnota li, minkejja l-emendi għar-Regolament Finanzjarju, ir-regoli tiegħu tal-akkwist għadhom eċċessivament onerużi għall-istituzzjonijiet iż-żgħar, bħall-EPDS, l-aktar f’dak li għandu x’jaqsam mas-sejħiet għall-offerti f’kuntratti relattivament żgħar; jistieden lill-Kummissjoni biex hi u tagħmel ix-xogħol preliminari tagħha qabel ma jinkitbu proposti futuri għal emendi għar-Regolament Finanzjarju, tikkonsulta b’mod estensiv mal-Kontrollur Ewropew għall-Protezzjoni tad-Data u mas-Segretarjat tiegħu sabiex tiżgura li jittieħed kont sħiħ tal-preokkupazzjonijiet tagħhom fl-abbozz finali;

      (1)  ĠU L 77, 16.3.2007.

      (2)  ĠU C 287, 10.11.2008, p. 1.

      (3)  ĠU C 286, 10.11.2008, p. 1.

      (4)  ĠU C 318, 12.12.2008, p. 1.

      (5)  ĠU C 287, 10.11.2008, p. 111.

      (6)  ĠU L 248, 16.9.2002, p. 1.

      (7)  2005: EUR 107 500 000.


title: Deċiżjoni (UE, Euratom) 2015/1616 tal-Parlament Ewropew tad-29 ta' April 2015 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2013, Taqsima III — Il-Kummissjoni u Aġenziji Eżekuttivi

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/25

      DEĊIŻJONI (UE, EURATOM) 2015/1616 TAL-PARLAMENT EWROPEW
      tad-29 ta' April 2015
      dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2013, Taqsima III — Il-Kummissjoni u Aġenziji Eżekuttivi
      IL-PARLAMENT EWROPEW,

                  —

                  wara li kkunsidra l-baġit ġenerali tal-Unjoni Ewropea għas-sena finanzjarja 2013 (1),

                  —

                  wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2013 (COM(2014)510) — C8–0140/2014) (2),

                  —

                  wara li kkunsidra r-rapport tal-Kummissjoni dwar is-segwitu għad-deċiżjoni ta' kwittanza għas-sena finanzjarja 2012 (COM(2014)607), u d-dokumenti ta' ħidma tal-persunal tal-Kummissjoni li jakkumpanjawha (SWD (2014)285 u SWD (2014)286),

                  —

                  wara li kkunsidra l-Komunikazzjoni tal-Kummissjoni tal-11 ta' Ġunju 2014 bit-titolu “Sinteżi tal-kisbiet tal-ġestjoni tal-Kummissjoni fl-2013” (COM(2014) 342),

                  —

                  wara li kkunsidra r-rapport ta' evalwazzjoni annwali tal-Kummissjoni dwar il-finanzi tal-Unjoni fuq il-bażi tar-riżultati miksuba (COM(2014)383) u d-dokumenti ta' ħidma tal-istaff tal-Kummissjoni li jakkumpanjawh (SWD (2014)200, SWD (2014)201),

                  —

                  wara li kkunsidra r-rapport annwali tal-Kummissjoni lill-awtorità ta' kwittanza dwar l-awditjar intern imwettaq fl- 2013 (COM(2014)615), u d-dokument ta' ħidma tal-persunal tal-Kummissjoni li jakkumpanjah (SWD (2014)293),

                  —

                  wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2013, flimkien mat-tweġibiet tal-istituzzjonijiet (3), u r-rapporti speċjali tal-Qorti tal-Awdituri,

                  —

                  wara li kkunsidra d-diversi deċiżjonijiet u rakkomandazzjonijiet tal-Ombudsman rigward il-Kummissjoni, flimkien mal-implimentazzjoni, min-naħa tal-istituzzjonijiet, ta' dawk ir-rakkomandazzjonijiet fl-interessi taċ-ċittadini;

                  —

                  wara li kkunsidra d-dikjarazzjoni ta' assigurazzjoni (4) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Kummissjoni fir-rigward tal-implimentazzjoni tal-baġit għas-sena finanzjarja 2013 (05303/2015 — C8-0053/2015),

                  —

                  wara li kkunsidra l-Artikolu 317, 318 u 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra l-Artikolu 106a tat-Trattat li jistabbilixxi l-Komunità Ewropea tal-Enerġija Atomika,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6),u b'mod partikolari l-Artikoli 62, 164, 165 u 166 tiegħu,

                  —

                  wara li kkunsidra l-Artikolu 93 u l-Anness V tar-Regoli ta' Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-kumitati interessati l-oħra (A8-0101/2015),

                  A.

                  billi, skont l-Artikolu 17(1) tat-Trattat dwar l-Unjoni Ewropea, il-Kummissjoni għandha teżegwixxi l-baġit u timmaniġġja l-programmi, u għandha tagħmel dan, skont l-Artikolu 317 tat-Trattat dwar il-Funzjonament tal-Unjoni Ewropea, f'kooperazzjoni mal-Istati Membri fuq ir-responsabbiltà tagħha stess, b'konsiderazzjoni tal-prinċipji ta' tmexxija finanzjarja tajba;

         1.

            Jagħti l-kwittanza lill-Kummissjoni għall-implimentazzjoni tal-baġit ġenerali tal-Unjoni Ewropea għas-sena finanzjarja 2013;

         2.

            Jistabbilixxi l-osservazzjonijiet tiegħu fir-riżoluzzjoni li tagħmel parti integrali mid-deċiżjonijiet dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2013, Taqsima III — Il-Kummissjoni u l-Aġenziji Eżekuttivi, u r-riżoluzzjoni tiegħu tad-29 ta' April 2015 dwar ir-rapporti speċjali tal-Qorti tal-Awdituri fil-kuntest tal-kwittanza tal-Kummissjoni għas-sena finanzjarja 2013 (7);

         3.

            Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri u lill-Bank Ewropew tal-Investiment, kif ukoll lill-parlamenti nazzjonali u lill-istituzzjonijiet nazzjonali u reġjonali ta' verifika tal-Istati Membri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU L 66, 8.3.2013.

         (2)  ĠU C 403, 13.11.2014, p. 1.

         (3)  ĠU C 398, 12.11.2014, p. 1.

         (4)  ĠU C 403, 13.11.2014, p. 128.

         (5)  ĠU L 248, 16.9.2002, p. 1.

         (6)  ĠU L 298, 26.10.2012, p. 1.

         (7)  Testi adottati ta' din id-data, P8_TA(2015)0119 (ara l-paġna 68 ta' dan il-Ġurnal Uffiċjali).


title: Deċiżjoni tal-Kunsill Ewropew tal- 1 ta' Diċembru 2009 li teleġġi lill-President tal-Kunsill Ewropew

text:
               2.12.2009

               MT

               Il-Ġurnal Uffiċjali tal-Unjoni Ewropea

               L 315/48

         DEĊIŻJONI TAL-KUNSILL EWROPEW
   tal-1 ta' Diċembru 2009
   li teleġġi lill-President tal-Kunsill Ewropew
   (2009/879/UE)
   Il-KUNSILL EWROPEW,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 15(5) tiegħu,
   Billi:

               (1)

               It-Trattat ta’ Lisbona jistabbilixxi l-uffiċċju l-ġdid tal-President tal-Kunsill Ewropew.

               (2)

               Il-President tal-Kunsill Ewropew għandu jiġi elett,

         ADOTTA DIN ID-DEĊIŻJONI:
   Artikolu 1
   Is-Sur Herman VAN ROMPUY huwa b'dan elett President tal-Kunsill Ewropew għall-perijodu mill-1 ta’ Diċembru 2009 sal-31 ta’ Mejju 2012.
   Artikolu 2
   Din id-Deċiżjoni għandha tiġi nnotifikata lis-Sur Herman VAN ROMPUY mis-Segretarju Ġenerali tal-Kunsill.
   Hija għandha tiġi ppubblikata f'll-Ġurnal Uffiċjali tal-Unjoni Ewropea.

      Magħmul fi Brussell, l-1 ta’ Diċembru 2009

            Għall-Kunsill Ewropew

            Il-President

         F. REINFELDT


title: Id-Deċiżjoni tal-Kummissjoni tal-21 ta' April 1995 li jistabbilixxi garanziji addizzjonali li jirrigwardaw salmonella għall-kunsinni għall-Finlandja w l-Isvezja ta' tiġieġ li jbid

text:
Avviż Legali Importanti

|

31995D0161

Official Journal L 105 , 09/05/1995 P. 0044 - 0046

		Id-Deċiżjoni tal-Kummissjonital-21 ta' April 1995li jistabbilixxi garanziji addizzjonali li jirrigwardaw salmonella għall-kunsinni għall-Finlandja w l-Isvezja ta' tiġieġ li jbid(95/161/EC)Il-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabilixxi l-Komunità Ewropea,Wara li kkunsidrat id-Direttiva tal-Kunsill 90/539/KEE tal-15ta’ Ottubru 1990 dwar kundizzjonijiet tas-saħħa tal-annimali li jirregola kummerċ intra-Komunitarju f’ u importazzjoni minn pajjiiżi terzi ta' tjur u bajd li jfaqqsu [1], kif l-aħħar emendat bl-Att tad-Adeżjoni tal-Awstrija,l-Finlandja w l-Isvezja, u partikolarment l- l-Artikolu 9(b)(2)tagħha,Billi l-Kummissjoni approvat l-programmi operattivi sottomessi mill-Finlandja w l-Isvezja għar-rigward ta' kontrolli tas-salmonella; billi dawk il-programmi jinkludu miżuri speċifiċi għal tiġieġ li jbidu, primarjament tjur produttiv imkabbar bil-għan li jiġu prodotti bajd għall-konsum;Billi fl-10 ta' Ġunju 1994 il-Kumitat PermanentiVeterinarju -lista ta' invasive salmonella serotypes għat-tjur;Billi għandhom jiġu mwaqqfa l-garanziji ekwivalenti għal dawk implimentati mill-Finlandja w l-Isvezja skond il-programmi operazzjonali tagħhom;Billi dawk il-garanziji addizzjonali għandhom ikunu ibbażati partikolarment fuq eżami mikrobijoloġiku tat-tjur li għandu jintbagħat lill-Finlandja w l-isvezja;Billi r-regoli għandhom jiġu stabbilit għal dan l- eżami mikrobijoloġiku ta' kampjuni permezz ta' l-twaqqif tal-metodu ta' kampjunar tan-numru ta' kampjuni li għandhom jittiedu w l-metodu għall-eżami mikrobijoloġiku tal-kampjuni;Billi dawk il-garanziji ma għandhomx ikunu applikabbli għal qatgħa li hija soġġetta għall-program rikonoxxut bħala ekwivalenti għall-implimentazzjoni mill-Finlandja u l-Isvezja;Filwaqt li l-Finlandja w l-Isvezja għandha tisoġġetta kunsinni li joriġinaw minn pajjizi terżi għall-ħtiġijiet ta' importazzjoni severi daqs dawk imposti f’ din id- Deċiżjoni;Filwaqt li l-miżuri provduti f’ din id-Deċiżjoni huma skond l-opinjoni tal-Kumitat Permanenti Veterinarju,ADOTTAT DIN ID-DEĊIŻJONI:Artikolu 1Tiġieġ li jbidu, primarjament tjur produttiv imkabbar bil-għan li jiġu prodotti bajd għall-konsum, li jridu jintbatu l-Finlandja w l-Isvezja jkunu soġġetti għal test mikrobijoloġiku, effetwat permezz ta' kampjunar fil-qatgħa tal-oriġini jiġu prodotti bajd għall-konsum, li jridu jintbatu l-Finlandja w l-Isvezja jkunu soġġetti għal test mikrobijoloġiku, effetwat permezz ta' kampjunar fil-qatgħa tal-oriġiniArtikolu 2It-test mikrobijoloġiku imsemmi fl-Artikolu 1 jitwettaq skond l-Anness I.Artikolu 31. Tiġieġ li jbidu li jintbagħtu l-Finlandja w l-Isvezja jridu jkunu akkompanjati minn ċertifikat muri fl-Anness II.2. Iċ-ċertifikat msemmi fil-paragrafu 1 jista- jew ikun akkompanjat b’ ċertifikat mudell 3 tal-Anness IV għad-Direttiva 90/539/EEC,- jew ikun inkorporat fiċ-ċertifikat imsemmi fl-ewwel inċiżArtikolu 4Il-garanziji addizzjonali provduti f’ din id-Deċiżjoni ma jkunux applikabbli għall-qatgħa soġġett għall-programm rikonoxxut,Skond il-proċedura li tinstab fl-Artikolu 32 tad-Direttiva 90/539/KEE, bħala ekwivalenti għal dik implimentata mill-Finlandja w l-Isvezja.L-Artikolu 5Din id-Deċiżjoni trid tiġi riveduta l-aktar tard sal-31 ta' Diċembru 1996. Ir-reviżjoni trid tkun ibbazata fuq rapport, preparat mill-Finlandja w l-Isvezjain fid-dawl tal-esperjenza ottenuta, li għanda tiġi preżentat mhux aktar tard mit-30 ta' Settembru 1996.Artikolu 6Din id-Deċiżjoni hija indirizzata lill-Istati Membri.Magħmul fi Brussel, fil-21 ta' April 1995.Għall-KummissjoniFranz FischlerMembru tal-Kummissjoni[1] ĠU L 303, tal-31.10.1990, p. 6.--------------------------------------------------L-ANNESS I1. Regoli ĠeneraliIl-qatgħa tal-oriġini trid tkun iżolata għall-15 il-jum.It — test mikrobijoloġiku irid jitwettaq fl-10 jiem ta' qabel ma ssir il-konsenja.It-test mikrobijoloġiku irid jinkludi s-segwenti invasive serotypes- Salmonella gallinarum,- Salmonella pullorum,- Salmonella enteritidis,- Salmonella berta,- Salmonella typhimurium,- Salmonella thompson,- Salmonella infantis.2. Metodu ta' KampjunarComposite faeces samples, kull kampjun ikun kompost minn kampjuni separati ta' faeces frisk, kull wieħed jiżen għall-inqas gramma, irid jintażel bix-xorti f’ ċertu numru ta' punti fil-bini li fiħ jinżammu l-agħsafar jew, meta l-agħsafar għandhom aċċess liberu għal-iktar minn bini wieħed f’ ażjenda, meħud f’ ażjenda kull ġrupp ta' bini f'li fiħ jinzammu l-agħsafar.3. Numru ta' kampjuni li għandhom jittieħduIn-numru ta' kampjuni jridu jgħamluha possibbli li tinsrab b’ ċertezza ta' 95 % preżenza ta' 5 % ta' salmonella.4. Microbiological test għal-eżami ta' kampjuniL-iżolament tas-salmonella għandha titwettaq bl-użu tal-metodu standardizzat ISO 6579: 1993 tal---------------------------------------------------L-ANNESS II+++++ TIFF +++++--------------------------------------------------


title: Id-Deċiżjoni tal-Kummissjoni tal-20 ta' Diċembru 1995 li tissospendi l-proċedura taħt ir-Regolament tal-Kunsill (KE) Nru 3286/94 dwar barrieri għall-kummerċ, dwar piraterija ta' reġistrazzjonijiet foniċi Komunitarji fit-Tajlandja u l-effetti tagħha fuq il-kummerċ Komunitarju f'reġistrazzjonijiet tal-ħoss

text:
Avviż Legali Importanti

|

31996D0040

Official Journal L 011 , 16/01/1996 P. 0007 - 0008

		Id-Deċiżjoni tal-Kummissjonital-20 ta' Diċembru 1995li tissospendi l-proċedura taħt ir-Regolament tal-Kunsill (KE) Nru 3286/94 dwar barrieri għall-kummerċ, dwar piraterija ta' reġistrazzjonijiet foniċi Komunitarji fit-Tajlandja u l-effetti tagħha fuq il-kummerċ Komunitarju f'reġistrazzjonijiet tal-ħoss(96/40/KE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KE) Nru 3286/94 tat-22 ta' Diċembru 1994 li jippreskrivi proċeduri Komunitarji fil-qasam tal-politika komuni biex ikun żgurat l-eżerċizzju tad-drittijiet Komunitarji taħt regoli internazzjonali tal-kummerċ, b'mod partikolari dawk stabbiliti taħt il-ħarsien (patroċinju) ta' l-Organizzazzjoni Dinjija tal-Kummerċ [1], kif l-aħħar emendat bir-Regolament (KE) Nru 365/95 [2], b'mod partikolari l-Artikolu 11 u 14 tiegħu,Wara konsultazzjonijiet mal-Kumitat Konsultattiv,Billi:Fil-5 ta' Ġunju 1991 il-Kummissjoni rċeviet ilment, taħt ir-Regolament (KEE) Nru 2641/84 tas-17 ta' Settembru 1984 dwar it-tisħiħ tal-politika komuni kummerċjali rigward b'mod partikolari l-protezzjoni kontra prattiċi kummerċjali illeċiti [3], kif l-aħħar emendat bir-Regolament (KE) Nru 522/94 [4], mill-Uffiċċju Ewropew tal-Federazzjoni Internazzjonali ta' l-Industrija Fonografika (FIIP), li jirrappreżenta virtwalment il-produtturi kollha tar-reġistrazzjonijiet foniċi fil-Komunità. L-ilment allega li piraterija ta' reġistrazzjonijiet foniċi Komunitarji kienu qed isiru fuq skala massiva fit-Tajlandja u li piraterija tali kienet qed tikkawża ħsara lill-industrija Komunitarja, partikolarment billi tolqot esportazzjonijiet ta' reġistrazzjonijiet foniċi Komunitarji lejn it-Tajlandja kif ukoll lejn swieq terzi.L-ilment ipprovda xhieda biżżejjed, fit-tifsira ta' l-Artikolu 6(1) tar-Regolament (KEE) Nru 2641/84, ta' l-eżistenza ta' prattika kummerċjali illeċita li tista' tkun attribwita lit-Tajlandja u ta' ħsara konsegwenti, il-Kummissjoni ħabbret f'avviż ippubblikat fil-Ġurnal Uffiċjali tal-Komunitajiet Ewropej [5] il-bidu ta' proċedura dwar piraterija ta' reġistrazzjonijiet foniċi Komunitarji fit-Tajlandja.Wara l-bidu tal-proċedura, il-Kummissjoni mexxiet eżami fattwali u legali u ppreżentat fl-20 ta' Frar 1992 ir-rapport ta' l-eżami tagħha lill-Kumitat Konsultattiv stabbilit taħt ir-Regolament (KE) Nru 2641/84. Minn dan deher li, matul il-perjodu ta' referenza, u essenzalment bħala riżultat tan-nuqqas ta' l-awtoritajiet Tajlandiżi li jimponu b'mod xieraq il-leġislazzjoni Tajlandiża dwar dritt ta' l-awtur ta' dak iż-żmien, il-livell ta' piraterija ta' reġistrazzjonijiet foniċi (repertorju internazzjonali) kienet aktarx tilħaq id-90 %, u li din is-sitwazzjoni rriżultat fi ħsara materjali lill-industrija Komunitarja, notevolment fl-għamla ta' telf ta' bejgħ fis-suq Tajlandiż (kif ukoll ċerti swieq terzi oħra). Konsegwentement, deher li t-Tajlandja għalhekk kisret l-obbligi internazzjonali tagħha li tipprovdi lill-produtturi Komuntarji ta' reġistrazzjonijiet foniċi il-protezzjoni effettiva kontra l-piraterija tal-prodotti tagħhom. Dan l-obbligu ħareġ mid-dispożizzjoni ta' trattament nazzjonali li l-Artikolu 4 ta' l-Att ta' Berlin tal-Konvenzjoni ta' Berna għall-Protezzjoni ta' Xogħlijiet Letterarji u Artistiċi jistipula li tiegħu t-Tajlandja hija firmatarja.Il-Kummissjoni mbagħad għamlet konsultazzjonijiet ma' l-awtoritajiet Tajlandiżi li ġagħlu l-gvern Tajlandiż jimpenja ruħu, f'Settembru 1992, li jniżżel il-piraterija ta' reġistrazzjonijiet foniċi tal-KE għal-livelli negliġibbli fl-iqsar medda ta' żmien possibbli u, fl-ewwel stadju, jikseb tnaqqis sostanzjali f'sena waħda.Fuq il-bażi ta' dan l-impenn, bl-opinjoni favorevoli tal-Kumitat Konsultattiv, u suġġett għal stima regolari tas-sitwazzjoni, ebda passi oħra fil-proċedura ma dehru xierqa fil-futur immedjat.F'Diċembru 1993 missjoni marret it-Tajlandja biex tistma l-progress miksub. Wara din missjoni l-Kummissjoni reġgħet irrapportat lill-Kumitat stabbilit taħt ir-Regolament (KEE) Nru 2641/84. L-ewwel sejba tal-missjoni kienet li l-livell attwali tal-piraterija ta' audio cassettes kien waqa' għal approssimament 50 % fl-ewwel sena wara l-impenn tal-Gvern Tajlandiż, hekk ġiet ikkonfermata r-rieda tal-Gvern Tajlandiż li jirrispetta l-impenn tiegħu. Madankollu iktar progress kien ikkunsidrat li kien bil-mod u, barra minhekk, kien espress tħassib dwar il-qawmien mill-ġdid possibbli ta' piraterija f'reġistrazzjonijiet foniċi, notevolment bħala riżultat ta' bejgħ compact discs (CDs) pirati. F'dan il-kuntest, u bl-opinjoni favorevoli tal-Kumitat Konsultattiv, deher li kellu jkun permess biex tingħata lit-Tajlandja l-opportunita tadotta leġislazzjoni ġdida dwar id-dritt ta' l-awtur, li kienet diġa f'għamla ta' Abbozz ta' Liġi li kienet qed tkun diskussa f'kumitat tal-Parlament u li kien fiha dispożizzjonijiet iktar xierqa biex tiġġieled il-piraterija u tkun infurzata b'mod effikaċi.L-informazzjoni miġbura mill-Kummissjoni mill-bidu ta' l-1994 turi li ebda titjib iktar sinifikanti ma ġara dwar il-livell attwali ta' piraterija ta' reġistrazzjonijiet foniċi tal-KE. Madankollu żviluppi pożittivi importanti saru fuq in-naħa leġislattiva. L-Att Tajlandiż dwar id-Drittijiet ta' l-Awtur daħal fis-seħħ fil-21 ta' Marzu 1995. Huwa introduċa dispożizzjonijiet numerużi mmirati biex jissimplifikaw azzjoni kontra l-pirati u jinkludi l-effetti deterrenti meħtieġa kontra dawk li jiksru l-liġi potenzali kif ukoll attwali, notevolment permezz ta' żieda fil-pieni.Taħt dawn iċ-ċirkostanzi u filwaqt li jitqiesu kemm iż-żamma ta' livell sinifikanti ta' piraterija, b'mod partikolari dwar CDs, kif ukoll il-prospetti tat-tnaqqis tagħha għal livelli negliġibbli fuq bażi permanenti permezz ta' infurzar effettiv tal-liġi ġdida Tajlandiża, il-Kummissjoni tikkunsidra li f'dan l-istadju la t-tmiem tal-proċedura lanqas l-adozzjoni ta' miżuri ta' politika kummerċjali kontra t-Tajlandja ma hija xierqa. Madankollu, immonitorjar strett tas-sitwazzjoni jibqa' meħtieġ.Mill-1 ta' Jannar 1995 ir-Regolament (KE) Nru 3286/94, li rrevoka r-Regolament (KEE) Nru 2641/84, japplika għall-proċedura preżenti.Ir-Regolament (KE) Nru 3286/94 introduċa fl-Artikolu 11(2)(a) il-possibbilta li l-proċedura tkun formalment sospiża. F'każ tali, il-Kummissjoni għandha l-kompitu li tisssorvelja l-applikazzjoni xierqa tal-miżuri meħuda mill-pajjiż terz ikkonċernat, kif ipprovdut fl-Artikolu 11(2)(b) ta' dak ir-Regolament.Taħt l-Artikolu 13(1) tar-Regolament (KE) Nru 3286/94, din id-Deċiżjoni ta' sospensjoni hija adottata skond l-Artikolu 14 ta' l-istess Regolament. Dan ta' l-aħħar jipprovdi, b'mod partikolari, li l-Kummissjoni għandha tadotta deċiżjoni li hi għandha tikkomunika lill-Istati Membri u li għandha tapplika wara perjodu ta' għaxart ijiem jekk matul dan il-perjodu ebda Stat Membru ma jkun irrefera l-materja lill-Kunsill.Għandu wkoll ikun irrievokat li l-Artikolu 11(2)(ċ) tar-Regolament (KE) Nru 3286/94 jipprovdi li fejn il-miżuri meħuda mill-pajjiż terz kienu rrevokati, sospiżi jew implimentati b'mod mhux xieraq jew fejn il-Kummissjoni għandha raġunijiet biex temmen li dan kien il-każ jew, fl-aħħarnett, fejn talba għal informazzjoni magħmula mill-Kummissjoni ma ngħatatx, kull miżuri ta' politika kummerċjali jistgħu jkunu adottati skond id-dispożizzjonijiet proprji tar-Regolament.Il-proċedura dwar piraterija ta' reġistrazzjonijiet foniċi Komunitarji fit-Tajlandja għandha għalhekk tkun sospiża. Il-Kummissjoni għandha tissokta timmonitorja s-sitwazzjoni fuq bażi permanenti u tinforma regolarment lill-Kumitat Konsltattiv stabbilit taħt ir-Regolament (KE) Nru 3286/94,ADOTTAT DIN ID-DEĊIŻJONI:Artikolu 1Il-proċedura dwar piraterija ta' reġistrazzjonijiet foniċi Komunitarji fit-Tajlandja hija b'dan sospiża.Artikolu 2Din id-Deċiżjoni għandha tapplika mill-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, fl-20 ta' Diċembru 1995.Għall-KummissjoniLeon BrittanViċi-President[1] ĠU L 349, tal-31.12.1994, p. 71.[2] ĠU L 41, tat-2.2.1995, p. 3.[3] ĠU L 252, tal-20.9.1984, p. 1.[4] ĠU L 66, ta' l-10.3.1994, p. 10.[5] ĠU C 189, tal-20.7.1991, p. 26.--------------------------------------------------


title: Deċiżjoni tal-Kumitat Politiku u ta' Sigurtà (PESK) 2017/1160 tas-26 ta' Ġunju 2017 dwar il-ħatra tal-Kmandant tal-Forza tal-missjoni militari tal-Unjoni Ewropea biex tikkontribwixxi għat-taħriġ tal-forzi tas-sigurtà tas-Somalja (EUTM Somalia) (EUTM Somalia/1/2017)

text:
               30.6.2017

               MT

               Il-Ġurnal Uffiċjali tal-Unjoni Ewropea

               L 167/37

         DEĊIŻJONI TAL-KUMITAT POLITIKU U TA' SIGURTÀ (PESK) 2017/1160
   tas-26 ta' Ġunju 2017
   dwar il-ħatra tal-Kmandant tal-Forza tal-missjoni militari tal-Unjoni Ewropea biex tikkontribwixxi għat-taħriġ tal-forzi tas-sigurtà tas-Somalja (EUTM Somalia) (EUTM Somalia/1/2017)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
   Wara li kkunsidra d-Deċiżjoni tal-Kunsill 2010/96/PESK tal-15 ta' Frar 2010 dwar missjoni militari tal-Unjoni Ewropea biex tikkontribwixxi għat-taħriġ tal-forzi tas-sigurtà tas-Somalja (1), u b'mod partikolari l-Artikolu 5 tagħha,
   Billi:

               (1)

               Taħt l-Artikolu 5(1) tad-Deċiżjoni 2010/96/PESK, il-Kunsill awtorizza lill-Kumitat Politiku u ta' Sigurtà (KPS), f'konformità mal-Artikolu 38 tat-Trattat dwar l-Unjoni Ewropea, biex jieħu d-deċiżjonijiet rilevanti dwar il-kontroll politiku u d-direzzjoni strateġika tal-missjoni militari tal-Unjoni Ewropea biex tikkontribwixxi għat-taħriġ tal-forzi tas-sigurtà tas-Somalja (EUTM Somalia), inklużi d-deċiżjonijiet dwar il-ħatra tal-Kmandanti sussegwenti tal-Missjoni tal-UE.

               (2)

               Fil-15 ta' Marzu 2016, il-KPS adotta d-Deċiżjoni (PESK) 2016/396 (2) biex ħatar lill-Brigadier Ġeneral Maurizio MORENA bħala l-Kmandant tal-Missjoni tal-UE għall-EUTM Somalia.

               (3)

               Id-Deċiżjoni tal-Kunsill (UE) 2017/971 (3) emendat il-linja ta' kmand tal-EUTM Somalia. Konsegwentement, id-Deċiżjoni (PESK) 2016/396 tħassret u l-Brigadier Ġeneral Maurizio MORENA nħatar bħala l-Kmandant tal-Forza tal-Missjoni tal-UE għall-EUTM Somalia.

               (4)

               Fl-10 ta' Marzu 2017, l-Italja pproponiet il-ħatra tal-Kurunell Pietro ADDIS biex jissuċċedi lill-Brigadier Ġeneral Maurizio MORENA bħala l-Kmandant tal-Forza tal-Missjoni tal-UE għall-EUTM Somalia.

               (5)

               Fit-23 ta' Mejju 2017, il-Kumitat Militari tal-UE rrakkomanda li l-KPS jaħtar lill-Kurunell Pietro ADDIS biex jissuċċedi lill-Brigadier Ġeneral Maurizio MORENA bħala l-Kmandant tal-Forza tal-Missjoni tal-UE għall-EUTM Somalia mill-1 ta' Lulju 2017.

               (6)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta' deċiżjonijiet u azzjonijiet tal-Unjoni li għandhom implikazzjonijiet ta' difiża. Konsegwentement, id-Danimarka mhijiex qed tieħu sehem fl-adozzjoni ta' din id-Deċiżjoni u la hija marbuta biha u lanqas ma hija soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   Il-Kurunell Pietro ADDIS huwa b'dan maħtur bħala l-Kmandant tal-Forza tal-missjoni militari tal-Unjoni Ewropea biex tikkontribwixxi għat-taħriġ tal-forzi tas-sigurtà tas-Somalja (EUTM Somalia) mill-1 ta' Lulju 2017.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-26 ta' Ġunju 2017.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 44, 19.2.2010, p. 16.

      (2)  Deċiżjoni tal-Kumitat Politiku u ta' Sigurtà (PESK) 2016/396 tal-15 ta' Marzu 2016 dwar il-ħatra ta' Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-forzi tas-sigurtà tas-Somalja (EUTM Somalia) u li tħassar id- Deċiżjoni (PESK) 2015/173 (EUTM Somalia/1/2016) (ĠU L 73, 18.3.2016, p. 99).

      (3)  Deċiżjoni tal-Kunsill (UE) 2017/971 tat-8 ta' Ġunju 2017 li tiddetermina l-arranġamenti għall-ippjanar u t-tmexxija tal-missjonijiet militari mhux eżekuttivi tal-UE fil-qafas tal-PSDK u li temenda d-Deċiżjonijiet 2010/96/PESK dwar missjoni militari tal-Unjoni Ewropea biex tikkontribwixxi għat-taħriġ tal-Forzi tas-Sigurtà tas-Somalja, 2013/34/PESK dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) u (PESK) 2016/610 dwar Missjoni ta' taħriġ militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) (ĠU L 146, 9.6.2017, p. 133).


Deċiżjoni tal-Kunsill ta' l- 14 ta’ Ottubru 2004 dwar il-konklużjoni, f’isem il-Komunità Ewropea, tal-Konvenzjoni ta’ Stokkolma dwar Materjal Organiku Persistenti li Jniġġes


title: Deċiżjoni tal-Kunsill 2005/806/PESK tal- 21 ta' Novembru 2005 li timplementa d-Deċiżjoni Konġunta 2005/557/PESK dwar l-azzjoni ta' sostenn ċivili-militari ta' l-Unjoni Ewropea għall-missjoni ta' l-Unjoni Afrikana fir-reġjun ta' Darfur fis-Sudan

text:
               29.6.2006

               MT

               Il-Ġurnal Uffiċjali ta’ l-Unjoni Ewropea

               60

         DEĊIŻJONI TAL-KUNSILL 2005/806/PESK
   tal-21 ta' Novembru 2005
   li timplementa d-Deċiżjoni Konġunta 2005/557/PESK dwar l-azzjoni ta' sostenn ċivili-militari ta' l-Unjoni Ewropea għall-missjoni ta' l-Unjoni Afrikana fir-reġjun ta' Darfur fis-Sudan
   IL-KUNSILL TA' L-UNJONI EWROPEA,
   Wara li kkunsidra l-Azzjoni Konġunta tal-Kunsill 2005/557/PESK tat-18 ta' Lulju 2005 dwar l-azzjoni ta' sostenn ċivili-militari ta' l-Unjoni Ewropea għall-missjoni ta' l-Unjoni Afrikana fir-reġjun ta' Darfur fis-Sudan (1), u b'mod partikolari t-tieni subparagrafu ta' l-Artikolu 8(1) tagħha, flimkien ma' l-Artikolu 23(2) tat-Trattat ta' l-Unjoni Ewropea,
   Billi,

               (1)

               Il-Kunsill iddeċieda, konformement ma' l-Artikolu 15 ta' l-Azzjoni Konġunta 2005/557/PESK, li jkompli l-azzjoni ta' sostenn ċivili-militari ta' l-Unjoni Ewropea għall-missjoni ta' l-Unjoni Afrikana fir-reġjun ta' Darfur fis-Sudan.

               (2)

               Fir-rigward tal-komponent ċivili, il-Kunsill għandu konsegwentement jiddeċiedi dwar l-ammont ta' referenza għall-kontinwazzjoni ta' l-azzjoni ta' sostenn.

               (3)

               L-azzjoni ta' sostenn ta' l-Unjoni Ewropea lill-AMIS II sejra tiġi mwettqa fil-kuntest ta' sitwazzjoni li tista' tiddeterjora u li tista' tkun ta' ħsara għall-għanijiet tal-PESK kif stabbiliti fl-Artikolu 11 tat-Trattat,

         IDDEĊIEDA KIF ĠEJ:
   Artikolu 1
   1.   L-ammont finanzjarju ta' referenza maħsub sabiex ikopri n-nefqa relatata ma' l-implementazzjoni tat-Taqsima II ta' l-Azzjoni Konġunta 2005/557/PESK mid-29 ta' Jannar sat-28 ta' Lulju 2006 għandu jkun ta' EUR 2 200 000.
   2.   In-nefqa finanzjata mill-ammont stipulat fil-paragrafu 1 għandha tiġi amministrata skond il-proċeduri u r-regoli tal-Komunità Ewropea applikabbli għall-budget, bl-eċċezzjoni li kwalunkwe pre-finanzjament ma għandux jibqa' proprjetà tal-Komunità. Iċ-ċittadini ta' Stati terzi għandhom ikunu permessi jressqu offerti għal kuntratti.
   Artikolu 2
   Il-Kunsill għandu, sa mhux aktar tard mit-30 ta' Ġunju 2006, jivvaluta jekk l-azzjoni ta' sostenn ta' l-UE għandhiex titkompla.
   Artikolu 3
   Din id-Deċiżjoni għandha tidħol fis-seħħ fid-data ta' l-adozzjoni tagħha.
   Id-data li fiha tista' tibda titwettaq in-nefqa għandha tkun id-29 ta' Jannar 2006.
   Artikolu 4
   Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.

      Maghmula fi Brussel, nhar il-21 ta' Novembru 2005.

            Ghall-Kunsill

            Il-President

         J. STRAW

      (1)  ĠU L 188, 20.7.2005, p. 46.


title: Deċiżjoni (UE) 2016/2164 tal-Bank Ċentrali Ewropew tat-30 ta' Novembru 2016 dwar l-approvazzjoni tal-volum ta' ħruġ ta' muniti fl-2017 (BĊE/2016/43)

text:
               8.12.2016

               MT

               Il-Ġurnal Uffiċjali tal-Unjoni Ewropea

               L 333/73

         DEĊIŻJONI (UE) 2016/2164 TAL-BANK ĊENTRALI EWROPEW
   tat-30 ta' Novembru 2016
   dwar l-approvazzjoni tal-volum ta' ħruġ ta' muniti fl-2017 (BĊE/2016/43)
   Il-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 128(2) tiegħu,
   Wara li ra d-Deċiżjoni (UE) 2015/2332 tal-Bank Ċentrali Ewropew tal-4 ta' Diċembru 2015 dwar il-qafas proċedurali għall-approvazzjoni tal-volum ta' ħruġ ta' muniti tal-euro (BĊE/2015/43) (1) u b'mod partikolari l-Artikolu 2 tagħha,
   Billi:

               (1)

               Il-Bank Ċentrali Ewropew (BĊE) għandu d-dritt esklussiv mill-1 ta' Jannar 1999 biex japprova l-volum ta' muniti maħruġin mill-Istati Membri li l-munita tagħhom hija l-euro.

               (2)

               Id-19-il Stat Membru li l-munita tagħhom hija l-euro ppreżentaw lill-BĊE t-talbiet tagħhom għall-approvazzjoni tal-volum ta' muniti li għandhom jinħarġu fl-2017, flimkien ma' noti spjegattivi dwar il-metodoloġija tat-tbassir. Uħud min dawn l-Istati Membri pprovdew ukoll informazzjoni addizzjonali dwar muniti fiċ-ċirkolazzjoni, fejn din l-informazzjoni hija disponibbli u kkunsidrata importanti mill-Istati Membri kkonċernati biex tiġi ssostanzjata t-talba għall-approvazzjoni.

               (3)

               Peress li d-dritt tal-Istati Membri li joħorġu muniti tal-euro huwa suġġett għall-approvazzjoni mill-BĊE tal-volum tal-ħarġa, il-volumi approvati mill-BĊE m'għandhomx jinqabżu mill-Istati Membri mingħajr approvazzjoni minn qabel mill-BĊE,

         ADOTTA DIN ID-DEĊIŻJONI:
   Artikolu 1
   Approvazzjoni tal-volum ta' muniti tal-euro li għandhom jinħarġu fl-2017
   Il-BĊE b'dan japprova l-volum ta' muniti tal-euro li għandhom jinħarġu mill-Istati Membri li l-munita tagħhom hija l-euro fl-2017, kif stabbilit fit-tabella li ġejja:

               (EUR miljun)

               Volum ta' muniti euro approvati għall-ħruġ fl-2017

               Muniti fiċ-ċirkolazzjoni

               Muniti għall-kollezzjonisti
               (mhux intiżi għaċ-ċirkolazzjoni)

               Volum ta' ħruġ ta' muniti

               Il-Belġju

               51,0

               1,0

               52,0

               Il-Ġermanja

               419,0

               219,0

               638,0

               L-Estonja

               9,7

               0,3

               10,0

               L-Irlanda

               30,7

               0,8

               31,5

               Il-Greċja

               106,3

               0,6

               106,9

               Spanja

               359,3

               30,0

               389,3

               Franza

               224,3

               51,0

               275,3

               L-Italja

               94,2

               1,8

               96,0

               Ċipru

               14,0

               0,1

               14,1

               Il-Latvja

               16,3

               0,3

               16,6

               Il-Litwanja

               30,0

               0,3

               30,3

               Il-Lussemburgu

               17,7

               0,2

               17,9

               Malta

               10,2

               0,2

               10,4

               Il-Pajjiżi l-Baxxi

               25,0

               4,0

               29,0

               L-Awstrija

               87,2

               181,8

               269,0

               Il-Portugall

               62,0

               3,0

               65,0

               Is-Slovenja

               24,0

               2,0

               26,0

               Is-Slovakkja

               15,6

               1,4

               17,0

               Il-Finlandja

               35,0

               10,0

               45,0

               Total

               1 631,5

               507,8

               2 139,3

         Artikolu 2
   Dħul fis-seħħ
   Din id-Deċìżjoni għandha tidħol fis-seħħ fil-jum tan-notifika tagħha lid-destinatarji.
   Artikolu 3
   Destinatarji
   Din id-Deċiżjoni hija indirizzata lill-Istati Membri li l-munita tagħhom hija l-euro.

      Magħmula fi Frankfurt am Main, it-30 ta' Novembru 2016.

            Il-President tal-BĊE

         Mario DRAGHI

      (1)  ĠU L 328, 12.12.2015, p. 123.


title: 2008/44/KE: Deċiżjoni tal-Kunsill ta’ l- 20 ta’ Diċembru 2007 li taħtar membru Grieg tal-Kumitat tar-Reġjuni

text:
               15.1.2008

               MT

               Il-Ġurnal Uffiċjali ta’ l-Unjoni Ewropea

               L 11/7

         DEĊIŻJONI TAL-KUNSILL
   ta’ l-20 ta’ Diċembru 2007
   li taħtar membru Grieg tal-Kumitat tar-Reġjuni
   (2008/44/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta tal-Gvern Grieg,
   Billi:

               (1)

               Fl-24 ta’ Jannar 2006, l-Kunsill adotta d-Deċiżjoni 2006/116/KE li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Il-post ta’ membru wieħed fil-Kumitat tar-Reġjuni sar battal wara r-riżenja tas-Sinjura Fofi GENNIMATA,

         IDDEĊIEDA KIF ĊEJ:
   Artikolu 1
   Hija b’dan nominat fil-Kumitat tar-Reġjuni bħala membru għall-bqija tal-mandat attwali, li jispiċċa fil-25 ta’ Jannar 2010:
   Is-Sinjura Evangelia SCHINARAKI-ILIAKI, Prefett tal-belt ta’ Heraklion fi Kreta.
   Artikolu 2
   Din id-Deċiżjoni għandha tidħol b’effett fil-jum ta’ l-adozzjoni tagħha.

      Magħmula fi Brussell, 20 ta’ Diċembru 2007.

            Għall-Kunsill

            Il-President

         F. NUNES CORREIA

      (1)  ĠU L 56, 25.2.2006, p. 75.